«Pillide kuningas orel on läbi kahe aastatuhande kandnud eri maade ja rahvaste eripalgelisi muusikamaastikke. Ta  on olnud iga suure ajaloolise sündmuse tunnistajaks, olgu see kas kuninga kroonimine või laulatus, sõja algus või lõpp, inimese sünd või surm.Ta on kuningas, kelle riigi ajalugu ulatub kaugele igavikku, Euroopa tsivilisatsiooni läteteni. Ta hüüdis juba Vanas Roomas ja teeb seda meie päevadeni.» Nii kirjutab orelisarja algustutvustuses selle kunstiline juht Aare-Paul Lattik, kes on 1999. aastast ka Eesti Orelisõprade Ühingu esimees ja 2000. aastast Tallinna Rootsi-Mihkli kiriku organist.